Na temelju članka 29. stavka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), članka 20. stavak 1. Pravilnika o financiranju javnih potreba Općine Šodolovci („službeni glasnik općine Šodolovci“ broj 2/18) te članka 46. Statuta Općine Šodolovci („službeni glasnik općine Šodolovci“ broj 2/21) općinski načelnik Općine Šodolovci donosi

**ODLUKU**

**o odobravanju sredstava za financiranje programa i projekata udruga i ostalih organizacija civilnog društva od interesa za opće dobro iz Proračuna Općine Šodolovci za 2025.godinu**

I.

Donosi se Odluka o odobravanju financijskih sredstava za financiranje programa i projekata udruga i ostalih organizacija civilnog društva od interesa za opće dobro iz Proračuna općine Šodolovci za 2025.godinu, prijavljenih na Javni natječaj za financiranje programa i projekata udruga i ostalih organizacija civilnog društva od interesa za opće dobro iz Proračuna Općine Šodolovci za 2025. godinu.

II.

Odluka se donosi na prijedlog Povjerenstva za administrativnu provjeru i Povjerenstva za ocjenjivanje programa i projekata udruga i ostalih organizacija civilnog društva od interesa za opće dobro prijavljenih na Javni natječaj za financiranje programa i projekata udruga i ostalih organizacija civilnog društva od interesa za opće dobro iz Proračuna Općine Šodolovci za 2025.godinu, nakon provedenog postupka ocjenjivanja i rangiranja natječajnih prijava koje su udovoljile natječajnim uvjetima.

Prijedlozi povjerenstva su prihvaćeni u većini slučajeva, a u slučajevima kod kojih se donosi odluka suprotno preporuci povjerenstva, navodi se obrazloženje drukčije odluke.

III.

Ova odluka se dostavlja svim prijaviteljima i objavljuje na mrežnoj stranici Općine Šodolovci.

Sastavni dio odluke čini tablica s ostvarenim bodovima i iznosima odobrenih sredstava po pojedinim prijaviteljima, koja se objavljuje zajedno s odlukom.

IV.

S udrugama čiji programi i projekti su prihvaćeni za financiranje iz općinskog proračuna, potpisat će se ugovori o financiranju kojima će se detaljnije urediti prava i obveze svake pojedine udruge.

V.

Na odluku o dodjeli financijskih sredstava prijavitelji imaju pravo podnijeti prigovor, u roku od 8 dana od dana primitka odluke.

O prigovoru odlučuje općinski načelnik.

Prigovor u pravilu ne odgađa izvršenje odluke i daljnju provedbu natječajnog postupka.

Postupak dodjele financijskih sredstava udrugama je akt poslovanja i ne vodi se kao upravni postupak, te se na postupak prigovora ne primjenjuju odredbe o žalbi kao pravnom lijeku u upravnom postupku.

VI.

Prigovor mora biti obrazložen.

VII.

Odluka stupa na snagu danom donošenja.

KLASA:402-05/25-01/1

URBROJ: 2158-36-02-25-7

Šodolovci, 12. ožujka 2025.

Općinski načelnik:

Dragan Zorić

|  |  |  |  |  |
| --- | --- | --- | --- | --- |
| **UDRUGE** | **PODRUČJE FINANCIRANJA** | **ZATRAŽENI IZNOS** | **ODOBRENI IZNOS** | **NAPOMENA** |
| KUU „ZORA“ | KULTURA | 4.510,00 EUR | 4.510,00 EUR |  |
| LD „ORAO“ | LOV/RIBOLOV | 4.820,00 EUR | 3.320,00 EUR |  |
| NK „VETERANI KOPRIVNA“ | SPORT | 2.650,00 EUR | 2.650,00 EUR |  |
| „SEOSKA IDILA“ ADA | PROMICANJE INTERESA I ZAŠTITE NACIONALNIH MANJINA | 2.650,00 EUR | 2.650,00 EUR |  |
| UDRUGA „LANKA“ | KULTURA I UMJETNOST | 2.650,00 EUR | 2.650,00 EUR |  |
| SPCO SILAŠ | VJERSKE/RELIGIJSKE ORGANIZACIJE | 2.790,00 EUR | 2.790,00 EUR |  |
| SPCO PETROVA SLATINA | VJERSKE/RELIGIJSKE ORGANIZACIJE | 2.790,00 EUR | 2.790,00 EUR |  |